Burjassot celebra la Setmana Santa i el Sant Encuentro 2016
2025-07-24

Burjassot deixa arrere els atrafegats dies de Falles i, després de la jornada dominical, havent rebut ja a la primavera durant el Diumenge de Ramos, se submergeix en la celebració de la Setmana Santa 2016. Les processons començaran el mateix dilluns 21 de març. La primera processó programada eixirà, a les 20h, des de la Parròquia de La Nativitat, en el Barri de Cantereria, organitzada per la confraria del Crist de Medinaceli.

El dijous 24 de març, Dijous Sant, se celebrarà la Processó del Silenci en honor al Crist de l’Expiació. Prèviament, a les 19h, en l’Església de Sant Miquel Arcàngel, se celebrarà la Missa en el Sopar del Senyor. Organitzada per aquesta confraria, la Processó del Silenci s’iniciarà a les 23h, des de l’Ermita de Sant Roc i la Mare de Déu de la Cabeza. Poques hores després, a les 7h del matí del Divendres Sant, se celebrarà el tradicional Viacrucis, organitzat per la germandat de Jesús Nazareno mentre que, a les 20:30h, se celebrarà la processó del Sant Enterrament, organitzada per la Germandat del Sant Sepulcre. Tant el Viacrucis com la processó vespertina eixiran des de l’Església Parroquial de Sant Miquel Arcàngel.

Després del tradicional sopar que se celebra en la nit del Dissabte Sant, sobre les 21h, en la Plaça de l’Església, a les 23h, donarà començament en el temple la Vigília Pasqual i, sobre la mitjanit i sent ja Diumenge de Resurrecció, la celebració de la Pasqua començarà en la Plaça de l’Ajuntament amb una xocolatà calenta, gentilesa de la Clavaria del Sant Encuentro 2016.

El diumenge 27 de març, Burjassot celebrarà la Pasqua amb la celebració del Sant Encuentro que, com és habitual, tindrà lloc a les 10:30h, en la Plaça d’Emilio Castelar. Festivitat de gran arrelament i particularitat en el municipi, la jornada festiva començarà amb la recollida de les Clavarieses del Sant Encuentro 2016, en les seues cases, per part dels seus cirials i de la Banda de Música de l’Agrupació Musical Los Silos. Enguany, conformen Clavaria del Sant Encuentro, María Varea, com Clavariesa Major, al costat de les seues companyes Rebeca Muñoz, Cristina Martínez, Anna Latorre, Bea López, Ana Benlloch, Alba Resina, Alba Pastor, Claudia Cuadros, Sara Padovano, Mónica Bezares, Lorena Sanchis i Isabel Insa.

Una vegada celebrat el Encuentro de les imatges del Crist Ressuscitat i la Mare de Déu dels Dolors, ja amb mantell blanc com a símbol d’alegria i fi del duel, i després de l’esclat de goig i alegria en la Plaça, acompanyades dels cirials, familiars i música, les Clavarieses es dirigiran a l’Església de San Miquel Arcàngel, on tindrà lloc la Santa Missa del Diumenge de Resurrecció. Una vegada finalitzada, les Clavarieses realitzaran l’emotiva visita als ancians i ancianes, residents en la Llar Sequera.